Andrejs Čmiļs

Andrejs Čmiļs (; dzimis  Habarovskā) ir bijušais krievu šosejas riteņbraucējs, kurš starptautiskajās sacensībās pārstāvēja PSRS, Ukrainu, Moldovu un Beļģiju.

 Riteņbraukšanas karjera 
Čmiļs dzimis Habarovskā, Krievijas PFSR. Viņa ģimene pārcēlās uz Ukrainas PSR. Viņš sāka nodarboties ar riteņbraukšanu un uzrādīja labus panākumus, tiekot uzņemts riteņbraukšanas skolā Moldāvijā. PSRS sabrukums 1989. gadā ļāva viņam uzsākt profesionāļa karjeru Itālijas komandā Alfa Lum.Andrei Tchmil By Tomas Nilsson

Pēc PSRS sabrukuma Čmiļs kļuva par Ukrainas pilsoni, lai arī jau profesionāļa karjeras sākumā viņš pārcēlās uz dzīvi Beļģijā. Intervijā Cycle Sport Čmiļs izteicās: "Cilvēki ri ciniski, kad es runāju par Beļģiju. Viņi domā, ka esmu beļģis tikai uz papīra. Tas nav tiesa. Jā, es esmu krievs un ar to lepojos... Tagad es esmu lepns būt beļģis. Pirmā lieta, ko es izdarīju, bija franču valodas iemācīšanās. Šobrīd manā čemodānā ir pāris grāmatas, lai mācītos flāmu valodu. Tas nav viegli".

Čmiļs piecas reizes piedalījās Tour de France, taču tikai divas reizes sasniedza finišu, karjeras laikā neuzvarot nevienā posmā.

Čmiļs bija pazīstams kā klasisko bruģēto klasiku speciālists, uzrādot labus panākumus Flandrijas tūrē, Gente–Vevelgema, Omloop "Het Volk" un Parīze–Rubē. Pirmā viņa UCI Pasaules kausa uzvara bija 1994. gadā Parīze–Rubē. 1997. gadā viņš uzvarēja Parīze–Tūra un 1999. gadā Milāna–Sanremo. Pēdējā viņa lielā uzvara bija 2000. gada Flandrijas tūrē, kad viņš finišā pārspēja Johanu Musēvu. Sacensībās viņš bija viegli atpazīstams pēc īpašas sejas grimases, vecā stila ķiveres un spēcīgā braukšanas stila. 1999. gadā viņš uzvarēja arī UCI Pasaules kausa kopvērtējumā.

Čmiļs karjeru beidza 2002. gadā, kad bija spiests izstāties no Driedaagse van De Panne sacensībām pēc kritiena, kurā viņš savainoja augšstilbu.

 Pēc sportista karjeras beigām 
Pēc profesionāla riteņbraucēja karjeras noslēgšanas Čmiļs pievienojās Chocolade Jacques komandai kā konsultants, bet šo amatu pameta, jo uzskatīja, ka braucēji neņem vērā viņa padomus. 2004. gadā UCI viņam piedāvāja vadīt riteņbraukšanas centra izveidi un viņš šos pienākumus uzņēmās.Tchmil managing Moldavian sport

2006. gada augustā Čmiļs kļuva par Moldovas sporta ministru.Minister of sport Andrei Tchmil 2009. gadā viņš kļuva par jaunizveidotās Katusha komandas vadītāju.Katusha presented on home soil Šo amatu viņš pameta 2011. gada beigās.

 Atsauces 

 Ārējās saites 

Kategorija:1963. gadā dzimušie
Kategorija:Ukrainas riteņbraucēji
Kategorija:Moldovas riteņbraucēji
Kategorija:Beļģijas riteņbraucēji
Kategorija:Moldovas politiķi
Kategorija:Habarovskas novadā dzimušie
Kategorija:1996. gada vasaras olimpisko spēļu dalībnieki